Bispedømmet Brooklyn i delstaten New York
 **Guy Sansaricq** (født 6. oktober 1934 i Jérémie i Haiti, død 21. august 2021 i Brooklyn) var katolsk hjelpebiskop i Brooklyn. Han var den første haitiskfødte katolske biskop i USA. Han var en sentral talsmann for haitiske innvandrer og haitiske illegale innvandreres rettigheter, og en sterk motstander av Duvalier-dikaturet i hjemlandet.

Liv og virke
------------

### Bakgrunn

Guy Sansaricq vokste opp i hjembyen Jérémie og gikk på byens gutteseminar. Deretter studerte han filosofi og teologi i Ottawa i Canada. 

### Prest

Den 28. mai 1960 ble han ordinert til prest i katedralen i Port-au-Prince for bispedømmet Les Cayes og ble da sokneprest for katedralsognet *Notre-Dame de l'Assomption* i Les Cayes.

### Sjelesørger for katolske haitiere på Bahamas

Så tidlig som i 1961 sendte biskopen av Les Cayes, Jean Louis Collignan OMI, den unge presten på forespørsel fra biskopen av Nassau, Paul Leonard Hagarty OSB, som pastor for haitierne på Bahamas. Der kjempet Père Sansaricq for rettighetene til sine «udokumenterte» haitiske landsmenn som bodde der uten oppholdstillatelse og arbeidet for elendige lønner. Det var ikke minst takket være hans energiske protest at raidene der politiet sperret av hele distrikter i Nassau i jakten på «ulovlige» haitiere, ble stanset i 1965. Père Sansaricq la heller ikke skjul på sin motstand mot François Duvalier, diktatoren i hjemlandet. 

Da han var ferdig med sin kotrakt på Bahamas, nektet Jean Claude Duvaliers regjering ham gjeninnreise til Haiti. Mange av hans slektninger døde i en massaker som er kjent som *Vêpres de Jérémie* (Jérémie-vesperer) under Duvalier-regimet i august 1964.

Duvalier anklaget ham for å forberede et kupp på Haiti fra Bahamas. Under press fra Duvalier måtte Sansaricq forlate Bahamas i 1968.

Deretter dro han til Roma, etter å ha fått studiestipend, og studerte ved *Det pavelige universitet Gregoriana* og oppnådde en mastergrad i samfunnsvitenskap i 1971.

### Sjelesørger for katolske haitiere i USA

Samme år, 1971, ble Sansaricq betrodd ansvar for pastoral omsorg for haitiere som bodde i bispedømmet Brooklyn i New York City. Samtidig var han sogneprest i Cambria Heights-området til 1993, fra 1993 i Flatbush-området. 

I 1988 ga den amerikanske biskopskonferansen ham også i oppdrag å lede *National Center of the Haitian Apostolate* (Creole: *Sant Nasyonal Apostola Ayisyen* (SNAA), dom stod for koordinering av den pastorale omsorg for de katolske haitiere i USA.

I mars 2000 konfronterte han og ti andre religiøse ledere New York Citysborgermester Rudolph Giuliani og *Police Commissioner* Howard Safir etter en utilsiktet skyting av av ubevæpnet haitisk-amerikansk mann, Patrick M. Dorismond, i et basketak med *undercover* politi. Sansaricq offisierte bå begravelse, som endte med et voldsoms sammenstøt med politiet.

### Biskop i USA

Pave Benedikt XVI utnevnte ham til titulærbiskop av *Glenndálocha* og hjelpebiskop av Brooklyn den 6. juni 2006. Biskopen av Brooklyn, Nicholas Anthony DiMarzio, bispeviet ham den 22. august samme år; medkonsekratorer var Thomas Vose Daily, tidligere biskop av Brooklyn, og Ignatius Anthony Catanello, hjelpebiskop av Brooklyn.

Den 6. oktober 2010 innvilget pave Benedikt XVI hans aldersbetingede fratreden.

Han forble svært aktiv også som pensjonist.

Sansaricq døde plutselig i prestegården ved *St. Gregory the Great Church* i Crown Heights.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Pave Pius X (1835-1914) \*1884
* Pave Benedikt XV (1854-1922) \*1907
* Pave Pius XII (1876-1958) \*1917
* Kardinal Francis Joseph Spellman (1889-1967) \*1932
* Kardinal Terence James Cooke (1921-1983) \*1965
* Kardinal Theodore Edgar McCarrick (1930- ) \*1977
* Biskop Nicholas Anthony DiMarzio (1944- ) \*1996
* Biskop  *Guy Sansaricq* (1945-2021) \*2006

Referanser
----------

1. ↑   Social Networks and Archival Context, SNAC Ark-ID w6rv18bf, besøkt 9. oktober 2017[Hentet fra Wikidata]
2. ↑  Lavenburg, John (23. februar 2022). «Charleston gets Haitian-American bishop». *Crux*.
3. 1 2 3  Noel, Herve (21. august 2021). «L’Evêque émérite, Mgr Guy Sansaricq, est mort à New-York». *Rezo Nodwes* **(fransk)**.
4. 1 2 3  «NBBC Directory: Most Rev. Guy Sansaricq». *National Black Catholic Congress*. Arkivert fra originalen 23. april 2008.
5. ↑  Colman Barry: *Upon these rocks. Catholics in the Bahamas*. St. John’s Abbey Press, Collegeville 1973. ISBN 0-8146-0812-4. s. 522.
6. ↑  Colman Barry: *Upon these rocks*. s. 528.
7. ↑  «Haitian Apostolate’s Vice Director Pledges to Continue Bishop Sansaricq’s Vision». *The Tablet (Brooklyn)*. 31. august 2021.
8. ↑  Colman Barry: *Upon these rocks*. s. 523.
9. ↑  The National Black Catholic Congress: Retired Auxiliary Bishop Guy A. Sansaricq [ Arkivert 23. april 2008 hos Wayback Machine. |wayback=20080423140705, lest 18. august 2014.
10. ↑  Marlène Rigaud Apollon: *Nassau, Bahamas à Brooklyn, New York, 1961–2011. L’admirable apostolat de S.E Guy Sansaricq, premier évêque Haitiano-Américain de la Diapora*. I: *Weekly Bulletin of The National Center of the Haitian Apostolate*, August 21th – August 28th, 2011.
11. ↑  Guy Sansaricq: *History of the Apostolate, past to current*, lest 18. august 2014.
12. ↑  Lipton, Eric (31. mars 2000). «Giuliani Softens Tone to Ease Tensions in Dorismond Case». *New York Times*.
13. ↑  Lipton, Eric (22. mai 2000). «Mayor Says He Wants to Reach Out to Dorismond Family». *New York Times*.
14. ↑  McKeown, Jonah (23. august 2021). «First Haitian-American Catholic bishop dies at 86». Catholic News Agency.
15. ↑  «Diocese of Brooklyn Announces Passing of Bishop Guy Sansaricq» (pressemelding). Diocese of Brooklyn. 23. august 2021.
16. ↑  http://www.catholic-hierarchy.org sansg, lest 23. mars 2022

|  |  |
| --- | --- |
| Oppslagsverk/autoritetsdata | Catholic-Hierarchy **·** Geni **·** VIAF **·** LCCN **·** ISNI
 |